b"\n_START_ARTICLE_\nFearless (pesem, Taylor Swift)\n_START_SECTION_\nOzadje\n_START_PARAGRAPH_\nPesem \xc2\xbbFearless\xc2\xab\xc2\xa0je napisala Taylor Swift v sodelovanju z Liz Rose in Hillary Lindsey, produciral pa jo je Nathan Chapman v sodelovanju s Swiftovo. Taylor Swift je pesem zasnovala med tem, ko se je udele\xc5\xbeila mnogih turnej kot spremljevalni izvajalec za promocijo njenega prvega glasbenega albuma Taylor Swift (2006). Med pisanjem pesmi ni imela partnerja ali \xc2\xbbvsaj postavljanje temeljev za zvezo s komerkoli.\xc2\xab Pesem je napisala potem, ko je analizirala idejo o najbolj\xc5\xa1em prvem zmenku. Med ustvarjanjem pesmi \xc2\xbbFearless\xc2\xab\xc2\xa0je Taylor Swift razlo\xc5\xbeila za\xc4\x8detek z besedami: \xc2\xbbMislim, v\xc4\x8dasih, ko pi\xc5\xa1e\xc5\xa1 ljubezenske pesmi, ne pi\xc5\xa1e\xc5\xa1 zares o tem, kaj se je dogajalo v resni\xc4\x8dnem dogodku, temve\xc4\x8d o dogodku, ki si ga \xc5\xbeeli\xc5\xa1.\xc2\xab Pesem je napisala z mislijo pri dveh konceptih. Taylor Swift je primarni koncept pesmi opisala kot koncept o \xc2\xbbneustra\xc5\xa1nosti v ljubezni\xc2\xab\xc2\xa0in o tem, da \xc2\xbbneglede na to, kolikokrat si prizadet, se bo\xc5\xa1 vedno ponovno zaljubil.\xc2\xab\xc2\xa0Drugi koncept pa govori o najbolj\xc5\xa1em prvem zmenku, za katerega je Taylor Swift dejala, da ga je prvi\xc4\x8d do\xc5\xbeivela v \xc4\x8dasu, ko je pisala pesem \xc2\xbbFearless.\xc2\xab Ko je kon\xc4\x8dala pesem, je Taylor Swift razpravljala o osebni definiciji besede \xc2\xbbneustra\xc5\xa1nost\xc2\xab\xc2\xa0(\xc2\xbbfearless\xc2\xab). Zanjo \xc2\xbbneustra\xc5\xa1nost ne pomeni, da se ne boji\xc5\xa1 ni\xc4\x8desar in ne pomeni, da je oseba neprebojna. To pomeni, da ima\xc5\xa1 ogromno strahov, vendar vseeno sko\xc4\x8di\xc5\xa1.\xc2\xab\xc2\xa0To je vplivalo na naslov njenega albuma, Fearless. Pesem je najprej iz\xc5\xa1la 14. oktobra 2008 kot promocijski singl kot del odlomka iz albuma Fearless, ekskluzivne kampanje za trgovino iTunes Store; kasneje, 4. januarja 2010, je iz\xc5\xa1el kot peti in zadnji singl iz albuma Fearless.\n_START_SECTION_\nSestava\n_START_PARAGRAPH_\nPesem \xc2\xbbFearless\xc2\xab\xc2\xa0je country-pop pesem \xc5\xa1tirih minut in ene sekunde. Alexis Petridis iz revije The Guardian je \xc5\xbeanr pesmi opisal kot \xc2\xbbnekako ortodontikalen, popoln pop rock\xc2\xab. Dejal je, da se ve\xc4\x8dina country dela pesmi skriva v besedilu, ki navede besede: \xc2\xbbKonj iz enega mesta\xc2\xab\xc2\xa0(\xc2\xbbone horse town\xc2\xab). Pesem je napisana v F-duru, vokali Taylor Swift pa se raztezajo \xc4\x8dez dve oktavim od F\xe2\x82\x83 do C\xe2\x82\x85. Temu sledi procesija akordov F\xe2\x80\x93C\xe2\x80\x93G\xe2\x80\x93B\xe2\x99\xad. Tom Ronald iz revije Great American Country je razlo\xc5\xbeil sporo\xc4\x8dilo pesmi kot sporo\xc4\x8dilo, ki \xc2\xbbgovori o pogumu, ki ga more\xc5\xa1 imeti, ko si v zvezi z umetnikom.\xc2\xab Craig Shelburne iz revije CMT News je dejal, da je pesem \xc2\xbbFearless\xc2\xab\xc2\xa0govorila o enkratnem prvem zmenku. Z druge prespektive pa je Rob Sheffield iz revije Blender dejal, da je besedilo \xc2\xbbIn ne vem, zakaj, ampak s teboj / Bi plesala v nevihti v svoji najljub\xc5\xa1i obleki, neustra\xc5\xa1no\xc2\xab\xc2\xa0(\xc2\xbbAnd I don't know why but with you / I'd dance in a storm in my best dress, fearless\xc2\xab) demonstriralo, kako je Taylor Swift u\xc5\xbeivala v ustvarjanju scene. Dodal je, da ne bi smela uporabiti \xc2\xbb\xc4\x8desarkoli drugega, da bi plesala v nevihti.\xc2\xab\n_START_SECTION_\nKriti\xc4\x8dni sprejem\n_START_PARAGRAPH_\nGeneralno je pesem \xc2\xbbFearless\xc2\xab\xc2\xa0zadovoljila glasbene kritike, vsaj glede na njihove ocene. Leah Greenblatt iz revije Entertainment Weekly je dejala, da se glasovi Taylor Swift ujemajo z melodijo in instrumentacijo pesmi zaradi, po njenem mnenju, \xc2\xbbradiju prijazne sestave\xc2\xab. Heather Phares iz spletne strani Allmusic je pesem ozna\xc4\x8dila za eno izmed njenih najljub\xc5\xa1ih pesmi na albumu Fearless. Alice Fisher iz britanske revije The Observer je pesmi \xc2\xbbFearless\xc2\xab\xc2\xa0\xc4\x8destitala za to, da je postala \xc2\xbbena izmed najbolj\xc5\xa1ih pesmi Taylor Swift s perspektivnim besedilom o univerzalni resnici, ob kateri lahko u\xc5\xbeivajo vse starostne skupine.\xc2\xab Jim Harrington iz revije The San Jose Mercury News je dejal, da je pesem \xc2\xbbFearless\xc2\xab\xc2\xa0ena izmed redkih pesmi, ki jo poslu\xc5\xa1ajo vse starostne skupine: \xc2\xbbMame in h\xc4\x8dere, pa tudi najstniki in par\xc4\x8dki, ki so zunaj na zmenku [lahko pojejo] z enako vnemo.\xc2\xab Kontrastno, za Craiga Shellburnea iz revije CMT News je pesem postala mote\xc4\x8d element, ni\xc4\x8d, kar bi bilo v\xc5\xa1e\xc4\x8d odraslim mo\xc5\xa1kim, saj se te\xc5\xbeko pove\xc5\xbeejo z njegovim sporo\xc4\x8dilom. \xc2\xbbOb takih trenutkih bi najraje kar zavil z o\xc4\x8dmi in nato pogledal po otrocih in si mislil: 'OK, saj razumem',\xc2\xab\xc2\xa0je \xc5\xa1e dodal.\n_START_SECTION_\nDose\xc5\xbeki na lestvicah\n_START_PARAGRAPH_\nPo izzidu pesmi \xc2\xbbFearless\xc2\xab\xc2\xa0kot promocijski singl je ob koncu tedna 11. novembra 2008 prvi\xc4\x8d dosegla deveto mesto na lestvici Billboard Hot 100 z 162.000 digitalno prodanimi singli, s \xc4\x8dimer je postal eden izmed zaporednih pesmi, ki so na lestvici osvojile prvih deset mest. Ob koncu naslednjega tedna je pesem padla na osemintrideseto mesto lestvice, po \xc5\xa1tirih tednih pa se na lestvici Billboard Hot 100 ni ve\xc4\x8d pojavila. Po izzidu pesmi kot singl se je 13. marca 2010 uvrstil na \xc5\xa1tiriindevetdeseto mesto lestvice Billboard Hot 100. Na lestvici se je po izzidu najvi\xc5\xa1je uvrstil na sedemin\xc5\xa1estdeseto mesto 10. aprila 2010. Pesem je ena izmed trinajstih pesmi iz albuma Fearless, ki se je uvrstila med prvih \xc5\xa1tirideset pesmi na lestvici Billboard Hot 100, s \xc4\x8dimer je Taylor Swift podrla rekord za najve\xc4\x8d pesmi med prvimi \xc5\xa1tiridesetimi pesmimi na tej lestvici iz enega albuma. Pesem \xc2\xbbFearless\xc2\xab\xc2\xa0je na lestvici Billboard Hot 100 pre\xc5\xbeivela petnajst tednov, kjer je imela svoje vzpone in padce. Pesem \xc2\xbbFearless\xc2\xab\xc2\xa0je dosegla deseto mesto na lestvici Hot Country Songs, s \xc4\x8dimer je postal njen deseti zaporedni singl, ki se je uvrstil med prvih deset pesmi na tej lestvici (hkrati se je uvrstil tudi najni\xc5\xbeje). Singl se je uvrstil tudi na osemnajsto mesto lestvice Pop 100. Pesem je prejela zlato certifikacijo s strani organizacije Recording Industry Association of America (RIAA) za 500.000 digitalno prodanih kopij. Pesem je bil tudi njen prvi singl, ki je zahvaljujo\xc4\x8d digitalni prodaji dobil zlato certifikacijo s strani organizacije RIAA. Ob koncu tedna 29. novembra 2008 se je pesem \xc2\xbbFearless\xc2\xab\xc2\xa0prvi\xc4\x8d pojavila na glasbeni lestvici Canadian Hot 100, kjer je dosegla devetin\xc5\xa1estdeseto mesto. Tam je ostala \xc5\xa1e pet tednov. Pesem je dosegla tudi dvaintrideseto mesto na lestvici Spanish Singles Chart.\n_START_SECTION_\nNastopi v \xc5\xbeivo\n_START_PARAGRAPH_\nPrvi televizijski nastop Taylor Swift pesmi \xc2\xbbFearless\xc2\xab\xc2\xa0je pri\xc5\xa1el na vrsto 10. novembra 2008 v oddaji The Late Show with David Letterman. S pesmijo je nastopila tudi v oddajah The Ellen DeGeneres Show in Clear Channel Communications's Stripped. Taylor Swift je s pesmijo nastopila na vseh koncertih svoje prve samostojne turneje, Fearless Tour, ki se je podalj\xc5\xa1ala \xc5\xa1e od aprila 2009 do julija 2010. \xc4\x8cez vsak nastop je Taylor Swift spremljala srebrna svetle\xc4\x8da se obleka in akusti\xc4\x8dna kitara, na katero je igrala, ko so \xc4\x8dez oder leteli projicirani metulji. Alice Fisher iz revije The Observer se je udele\xc5\xbeila koncerta 7. maja 2009 v Shepherd's Bush Empire v Londonu, Anglija. Dejala je, da se je med nastopom izklju\xc4\x8dila, saj je \xc2\xbbo\xc4\x8ditno pri\xc4\x8daral popoln smisel dekletom v ob\xc4\x8dinstvu.\xc2\xab Jocelyn Vena iz revije MTV News je poro\xc4\x8dala, da je ob\xc4\x8dinstvo med nastopom na glas pelo besedilo pesmi \xc2\xbbFearless\xc2\xab\xc2\xa0na koncertu 27. avgusta 2009 v Madison Square Garden v New York. _NEWLINE_Mnogi nastopi s turneje so bile vklju\xc4\x8deni v videospot pesmi \xc2\xbbFearless,\xc2\xab\xc2\xa0ki ga je re\xc5\xbeiral Todd Cassetty. Videospot se je premierno predvajal 17. februarja 2010 na CMT-ju. Za\xc4\x8dne se s Taylor Swift, ki svoji spremljevalni glasbeni skupini pred za\xc4\x8detkom nastopa pove: \xc2\xbbFantje, ta turneja je bila najbolj\xc5\xa1a izku\xc5\xa1nja v mojem celotnem \xc5\xbeivljenju.\xc2\xab\xc2\xa0(\xc2\xbbYou guys, this tour has been the best experience of my entire life.\xc2\xab) Videospot vklju\xc4\x8duje tudi fotomonta\xc5\xbeo iz turneje same z njenimi obo\xc5\xbeevalci izven nastopov ter fotomonta\xc5\xbeo Taylor Swift in njenega banda na potovanju v sklopu turneje Fearless Tour. Kon\xc4\x8da se s pevko, ki maha v slovo, ko zapu\xc5\xa1\xc4\x8da oder. Po ogledu videospota je Jocelyn Vena napisala, da je videospot pravzaprav \xc2\xbbljubezensko pismo Swiftove njenim obo\xc5\xbeevalcem,\xc2\xab\xc2\xa0saj prika\xc5\xbee \xc2\xbbnotranje dogajanje v turneji.\xc2\xab"